CELEX: 32020R1666
Language: el
Date: 2020-11-10 00:00:00
Title: Κανονισμός (ΕΕ) 2020/1666 της Επιτροπής της 10ης Νοεμβρίου 2020 για την τροποποίηση του κανονισμού (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα, με σκοπό τη συμπερίληψη ενός νέου τύπου λιπασμάτων ΕΚ στο παράρτημα I (Κείμενο που παρουσιάζει ενδιαφέρον για τον ΕΟΧ)

11.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 377/3
               
            
         ΚΑΝΟΝΙΣΜΟΣ (ΕΕ) 2020/1666 ΤΗΣ ΕΠΙΤΡΟΠΗΣ
         της 10ης Νοεμβρίου 2020
         για την τροποποίηση του κανονισμού (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα, με σκοπό τη συμπερίληψη ενός νέου τύπου λιπασμάτων ΕΚ στο παράρτημα I
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τα λιπάσματα (1), και ιδίως το άρθρο 31 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ένας παρασκευαστής χηλικού συμπλόκου ασβεστίου-ιμινοδιηλεκτρικού οξέος («Ca-IDHA») υπέβαλε αίτημα, μέσω των πολωνικών αρχών, στην Επιτροπή ώστε να συμπεριληφθεί το Ca-IDHA ως νέα καταχώριση στο παράρτημα I του κανονισμού (ΕΚ) αριθ. 2003/2003. Το Ca-IDHA αναπτύχθηκε κατόπιν αιτημάτων από τον τομέα της κηπευτικής για την ανάπτυξη εναλλακτικών λύσεων αντί των υφιστάμενων πηγών ασβεστίου, οι οποίες ενδέχεται να οδηγήσουν, υπό ορισμένες συνθήκες χρήσης, σε καταστροφές φύλλων μετά τις εφαρμογές σε φυλλώματα.
                  
               
                     (2)
                  
                  
                     Το Ca-IDHA ικανοποιεί τις απαιτήσεις οι οποίες προβλέπονται στο άρθρο 14 του κανονισμού (ΕΚ) αριθ. 2003/2003. Επομένως, θα πρέπει να συμπεριληφθεί στον κατάλογο των τύπων λιπασμάτων ΕΚ του παραρτήματος I του εν λόγω κανονισμού.
                  
               
                     (3)
                  
                  
                     Επομένως, ο κανονισμός (ΕΚ) αριθ. 2003/2003 θα πρέπει να τροποποιηθεί αναλόγως.
                  
               
                     (4)
                  
                  
                     Το μέτρο που προβλέπεται στον παρόντα κανονισμό είναι σύμφωνο με τη γνώμη της επιτροπής που έχει συσταθεί δυνάμει του άρθρου 32 του κανονισμού (ΕΚ) αριθ. 2003/2003,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 2003/2003 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Νοεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 304 της 21.11.2003, σ. 1.
      
      
         
            ΠΑΡΑΡΤΗΜΑ
            Στον πίνακα Δ του παραρτήματος I του κανονισμού (ΕΚ) αριθ. 2003/2003 παρεμβάλλεται η ακόλουθη σειρά 2.3:
            
               
                           «2.3
                        
                        
                           Χηλικό σύμπλοκο ασβεστίου-ιμινοδιηλεκτρικού οξέος
                        
                        
                           Προϊόν που λαμβάνεται χημικώς και περιέχει χηλικό σύμπλοκο ασβεστίου-ιμινοδιηλεκτρικού οξέος ως βασικό συστατικό, χωρίς προσθήκη οργανικών θρεπτικών συστατικών ζωικής ή φυτικής προέλευσης
                        
                        
                           9 % CaO
                           Ασβέστιο εκφραζόμενο ως CaO που σχηματίζει χηλικό σύμπλοκο με ιμινοδιηλεκτρικό οξύ (IDHA), υδατοδιαλυτό.
                        
                        
                            
                        
                        
                           Ασβέστιο εκφραζόμενο ως CaO που σχηματίζει χηλικό σύμπλοκο με ιμινοδιηλεκτρικό οξύ (IDHA), υδατοδιαλυτό»